قالت جريدة “ا.بي.سي” الإسبانية، أن مدير ديوان وزيرة خارجية إسبانيا السابقة، أرانتشا كَونثاليث لايا، اعتارف أمام القاضي أنه هو اللي عطى الأوامر باش يدخلو زعيم البوليساريو، ابراهيم غالي، سريا لإسبانيا. وزادت الصحيفة أن “كاميلو فيلارينو”، دار هادشي في رد مكتوب صيفطو للقاضي، كايعتارف فيه أنه هو اللي عطى الأوامر للسلطات الأمنية فمطار سرقسطة، باش يخليو الطائرة الجزائرية تنزل و ركابها يدوزو بلا تفتيش وكان القاضي استجوب سابقا جنرال فالجيش الإسباني المكلف بالأجواء، واللي قال أن التعليمات جاتهوم من وزارة الخارجية باش يخليو الطيارة تدوز بلا تفتيش، وهادشي اللي خلاهوم مايتعرفوش على دخول ابراهيم غالي. 
مدير ديوان وزيرة خارجية إسبانيا السابقة عتارف بأنه هو اللي عطا الأوامر باش يدخل “غالي” للصبليون بلا مايقلبو الباسبور ديالو